Ego Villelmus de Vergeio, senescalcus Burgundiæ, notum facio omnibus presentes litteras inspecturis quod cum quamdam terram arabilem, videlicet circa octo iornalia, que ad prioratum et ecclesiam Mirebelli pertinet, detinuissem occupatam, ad satisfaciendum dicte ecclesie, dedi et concessi ut in villa Mirebelli unum hominem et heredes suos predicta ecclesia possit aubergire et tenere eadem libertate qua et alii homines dicte ecclesie ibidem habentur et tenentur. Actum anno Domini millesimo ducentesimo trigesimo primo.